**Par valsts pagaidu budžetu 2019.gadam**

 RĪKOJUMS

Rīgā

|  |  |  |  |
| --- | --- | --- | --- |
|  | 18.12.2018 | Nr. | 488 |
|  |  |  |  |

1. Apstiprināt valsts pamatbudžeta izdevumus 2019.gadam saskaņā ar 1. un 2.pielikumu.

2. Apstiprināt valsts speciālā budžeta izdevumus 2019.gadam saskaņā ar 1. un 3.pielikumu.

3.  Apstiprināt mērķdotāciju apjomu pašvaldībām, tajā skaitā:

3.1. pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām saskaņā ar 4.pielikumu;

3.2. daļējai interešu izglītības programmu pedagogu darba samaksai un valsts sociālās apdrošināšanas obligātajām iemaksām saskaņā ar 5.pielikumu;

3.3. pašvaldību speciālo pirmsskolas izglītības iestāžu, internātskolu pedagogu darba samaksai un valsts sociālās apdrošināšanas obligātajām iemaksām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem saskaņā ar 6.pielikumu;

3.4. pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām saskaņā ar 7.pielikumu;

3.5. māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām saskaņā ar 8.pielikumu.

4. Apstiprināt valsts budžeta dotāciju pašvaldībām 140 570 964 *euro* apmērā, tajā skaitā:

4.1. pašvaldību finanšu izlīdzināšanas fondam 87 916 698 *euro* apmērā, tajā skaitā šā rīkojuma 4.2.1.apakšpunktā minētā speciālā dotācija;

4.2. speciālo dotāciju 104 189 791 *euro* apmērā, kura:

4.2.1. 52 094 895 *euro* apmērā tiek pievienota valsts budžeta dotācijai pašvaldību finanšu izlīdzināšanas fondam;

4.2.2. 52 094 896 *euro* apmērā tiek integrēta pašvaldību finanšu izlīdzināšanas sistēmā pēc iedzīvotāju ienākuma nodokļa sadales principiem;

4.3. pašvaldībām par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998.gada 1.janvārim, 559 370 *euro* apmērā saskaņā ar 9.pielikumu.

5. Saskaņā ar pašvaldību finanšu izlīdzināšanas aprēķinu noteikt:

5.1. pašvaldību iemaksas izlīdzināšanas fondā atbilstoši 10.pielikumam:

5.1.1. pašvaldības iemaksas pašvaldību finanšu izlīdzināšanas fondā veic Valsts kase no iedzīvotāju ienākuma nodokļa faktiski saņemtās daļas;

5.1.2. Valsts kase attiecīgās summas ietur no iedzīvotāju ienākuma nodokļa ieņēmumu budžeta sadales konta atbilstoši nodokļa ieņēmumu izpildei;

5.2. dotācijas pašvaldībām no pašvaldību finanšu izlīdzināšanas fonda atbilstoši 11.pielikumā minētajam procentuālajam sadalījumam izmaksā Valsts kase;

5.3. speciālo dotāciju saskaņā ar 12.pielikumu Valsts kase reizi mēnesī pārskaita pašvaldībām 1/12 daļas apmērā uz kontiem, kuros tiek ieskaitīti iedzīvotāju ienākuma nodokļa ieņēmumi.

6. Apstiprināt valsts budžeta aizdevumus un aizdevumu atmaksas saskaņā ar 13.pielikumu.

7. Noteikt pašvaldību aizņēmumu kopējo palielinājumu 118 138 258 *euro* apmērā:

7.1. Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai,

7.2. iepriekšējos gados uzsāktiem projektiem, kuriem aizņēmums piešķirts izmantošanai vidēja termiņa budžeta ietvara periodā.

8. Noteikt pašvaldību sniegto galvojumu kopējo palielinājumu 56 914 872 *euro* apmērā par tām parāda saistībām, kuras uzņemas pašvaldības kapitālsabiedrības Eiropas Savienības fondu un pārējās ārvalstu finanšu palīdzības līdzfinansēto projektu īstenošanai.

9. Noteikt, ka pašvaldībām nav tiesību uzņemties ilgtermiņa saistības atbilstoši likuma “Par pašvaldību budžetiem” 22.pantam, izņemot saistības:

9.1. līdz pieciem gadiem pašvaldību autonomo funkciju nodrošināšanai nepieciešamajiem pakalpojumiem, datortehnikas, sakaru un citas biroja tehnikas iegādei;

9.2. pakalpojumiem ilgstošas sociālās aprūpes un sociālās rehabilitācijas pakalpojumu nodrošināšanai;

9.3. šā rīkojuma 7.1.punktā minēto investīciju projektu īstenošanai;

9.4. Publiskās un privātās partnerības likumā noteiktajā kārtībā akceptēto publiskās un privātās partnerības projektu īstenošanai.

10. Noteikt maksimālo valsts parādu 2019.gada beigās nominālvērtībā 11 250 000 000 *euro* apmērā, ņemot vērā Valsts kases administrētajiem aizņēmumiem un valsts parāda vērtspapīriem piesaistīto atvasināto finanšu instrumentu valūtas rezultātu.

11. Valdības rīcības pieļaujamās robežas, lai segtu jau uzņemtās uz valsts budžetu attiecināmās valsts vārdā sniegto galvojumu parāda saistības 2019.gadā, ir novērtētas 292 007 *euro* apmērā.

12. Ministrijām un citām centrālajām valsts iestādēm atbilstoši šā rīkojuma 2. un 3.pielikumā apstiprinātajām programmām, apakšprogrammām noteiktajiem apropriācijas apjomiem 2019.gadam un saskaņā ar asignējumu piešķiršanas un izpildes kārtību iesniegt finansēšanas plānu projektus Valsts kasei ePlānos līdz 21.decembrim.

13. Valsts kase var pieprasīt papildus informāciju no ministrijām un citām centrālajām valsts iestādēm, kas nepieciešama, lai pārbaudītu sagatavoto finansēšanas plānu projektu atbilstību pagaidu budžeta nosacījumiem.

14. Valsts kasei nodrošināt finansēšanas plānu projektu pārbaudi, reģistrēšanu, un asignējumu un dotācijas no vispārējiem ieņēmumiem piešķiršanu līdz 2019.gada 2.janvārim.

15. Budžeta izpildītājiem normatīvajos aktos noteiktajā kārtībā sagatavot un apstiprināt valsts budžeta programmu, apakšprogrammu un pasākumu tāmes ne vēlāk kā 40 darbdienu laikā pēc finansēšanas plānu reģistrēšanas Valsts kasē.

16. Pilnvarojumi, kas piešķirti saskaņā ar šo rīkojumu, izbeidzas, kad stājas spēkā likums “Par valsts budžetu 2019.gadam”, un visi izdevumi no saimnieciskā gada sākuma tiek reģistrēti saskaņā ar jauno gadskārtējo valsts budžeta likumu.

Pielikumā:

1.pielikums “Valsts pamatbudžeta un valsts speciālā budžeta kopsavilkums” uz 45 lp.,

2.pielikums “Valsts pamatbudžeta resursu un izdevumu atšifrējums pa programmām un apakšprogrammām” uz 119 lp.,

3.pielikums “Valsts speciālā budžeta ieņēmumu un izdevumu atšifrējums pa programmām un apakšprogrammām” uz 5 lp.,

4.pielikums “Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām” uz 4 lp.,

5.pielikums “Mērķdotācijas pašvaldībām – interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām” uz 3 lp.,

6.pielikums “Mērķdotācijas pašvaldībām – pašvaldību speciālo pirmsskolas izglītības iestāžu, internātskolu pedagogu darba samaksai un valsts sociālās apdrošināšanas obligātajām iemaksām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem” uz 2 lp.,

7.pielikums “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām” uz 3 lp.,

8.pielikums “Mērķdotācijas pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” uz 4 lp.,

9.pielikums “Dotācijas sadalījums pašvaldībām par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998.gada 1.janvārim” uz 2 lp.;

10.pielikums “Pašvaldību iemaksas pašvaldību finanšu izlīdzināšanas fondā” uz 1 lp.,

11.pielikums “Dotācijas pašvaldībām no pašvaldību finanšu izlīdzināšanas fonda” uz 4 lp.,

12.pielikums “Speciālās dotācijas sadalījums pašvaldībām” uz 4 lp.,

13.pielikums “Valsts budžeta aizdevumi un aizdevumu atmaksas” uz 1 lp..

|  |  |  |
| --- | --- | --- |
| Ministre | (paraksts\*) | D.Reizniece-Ozola |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Nosūtīšanas uzdevums:

Oriģināls: Dokumentu pārvaldības departamentā

Kopija: ministra birojam, visiem valsts sekretāra vietniekiem, administrācijas vadītājam, visiem ministrijas departamentiem, Valsts kasei, Valsts prezidenta kancelejai, Saeimai, Valsts kancelejai, Korupcijas novēršanas un apkarošanas birojam, Tiesībsarga birojam, Sabiedrības integrācijas fondam, Sabiedrisko pakalpojumu regulēšanas komisijai, Aizsardzības ministrijai, Ārlietu ministrijai, Ekonomikas ministrijai, Iekšlietu ministrijai, Izglītības un zinātnes ministrijai, Zemkopības ministrijai, Satiksmes ministrijai, Labklājības ministrijai, Tieslietu ministrijai, Vides aizsardzības un reģionālās attīstības ministrijai, Kultūras ministrijai, Valsts kontrolei, Pārresoru koordinācijas centram, Augstākajai tiesai, Veselības ministrijai, Satversmes tiesai, Prokuratūrai, Centrālajai vēlēšanu komisijai, Centrālajai zemes komisijai, Nacionālajai elektronisko plašsaziņas līdzekļu padomei

Adijāne 67-095-437

Zane.Adijane@fm.gov.lv